இருள் இடை என்னாய் நீ இரவு அஞ்சாய் வந்தக்கால்,  பொருள் இல்லான் இளமை போல் புல்லென்றாள், வைகறை,  அருள் வல்லான் ஆக்கம் போல் அணிபெறும்; அவ் அணி  தெருளாமல் காப்பது ஓர் திறன் உண்டேல், உரைத்தைக் காண்;  மறந்திருந்தார் என்னாய் நீ மலை இடை வந்தக்கால்,  அறம் சாரான் மூப்பே போல் அழிதக்காள், வைகறை,  திறம் சேர்ந்தான் ஆக்கம் போல் திருத்தகும்; அத் திருப்  புறங்கூற்றுத் தீர்ப்பது ஓர் பொருள் உண்டேல் உரைத்தைக் காண்; 